Desertificación

La desertificación ye un tipu de degradación de la tierra, que va dexando de ser suelu fértil y convirtiéndose n'ermu áridu por aciu d'una combinación de procesos naturales y actividaes humanes.

La causa inmediata de la desertificación ye la perda de la mayor parte de la vexetación, debida a l'aición, única o combinada, de los siguientes factores: secas, cambeos nel clima, llabranza pa poner en cultivu, sobreesplotación ganadera y deforestación (corta de madera pa usala como material de construcción o combustible). La vexetación tien un papel principal na determinación de la composición biolóxica del suelu; los estudios amuesen que, en dellos ecosistemes estremaos, la tasa d'erosión y arrastre del suelu mengüen esponencialmente cuanto más aumenta la cubierta vexetaGeeson, N. [Nichola]. (2002). Mediterranean desertification: a mosaic of processes and responses (p. 58). Wiley & Sons. ISBN 978-0-470-84448-9l. Los suelos que carecen d'ella, secos y ensin proteición, son aventaos pol aire o arrastraos cuando llueve de torbón, dexando al aire capes profundes, non fértiles, de suelu que, calecíes pol sol, conviértense nuna capa seca de suelu non productivu, na web de la FAO (Organización de les Naciones Xuníes pa l'Agricultura y l'Alimentación)..

Les tierres árides del planeta asítiense mayormente nos países en víes de desarrollu, nos que la población vive'n condiciones sociales y económiques precaries2010-2020: UN Decade for Deserts and the Fight Against Desertification. Naciones Xuníes.. La degradación de la tierra empeora la so situación, porque provoca una reducción de la productividá agrícola, que precariza les condiciones de vida d'una población que se dedica mayoritariamente a l'agricultura y dificúlta-yos l'accesu a recursos y oportunidaes d'ameyoramientu económicu y socialDobie, P. [Philip]. (2001, setiembre). Poverty and the drylands. United Nations Development Programme..

Les árees xeográfiques más afectaes por estos procesos asítianse n'África (rexón del Sahel), Asia (desiertu de Gobi y Mongolia) y América del Sur, Les tierres seques ocupen aproximadamente'l 40-41% de la superficie terrestre del planeta, y son l'hogar de más de 2.000 millones de personesUNEMG. (2011). Global Drylands: A UN-system wide response. United Nations Environment Management Group.. 

Ente los efectos que produz la desertificación podemos citar les tormentes de sable y polvu, la inseguridá alimentaria y la probeza. 

Los métodos d'amenorgamientu o reversión de la desertificación inclúin trabayos de recuperación del suelu, de reverdecimientu del ermu, la xestión del pastoríu y la plantación d'árboles (reforestación y aforestación).

Al traviés de la historia xeolóxica de la Tierra el desarrollu de los ermos tien sío un procesu producíu, en intervalos de tiempu llargos, de forma natural. Anguaño, el cambeu climáticu puede ser tamién una causa de desertificación, pola alteración y reducción que produz nos patrones de les precipitaciones, que causa estrés hídricu y llargos periodos de seca n'África, Europa y AsiaRuiz, T., & Febles, G.  (2004). La desertificación y la sequía en el mundo. Avances en Investigación Agropecuaria, 8(2),  . . Esto mengua'l rendimientu de los cultivos de secanu, y axuda a la desapaición de les viesques.

L'estudiu modernu de la desertificación desarrollose a partir del estudiu de la gran seca de la década de 1980 nel SahelBehnke, R. [Roy], y Mortimore, M. [Michael]. (2016). The End of Desertification? Springer. ISBN 978-3-642-16013-4.

 Referencies 

Categoría:Xeografía
Categoría:Ecoloxía